Държавен вестник, бр. 35, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  35
ал. 1 ЗЗЛД и/или за налагане на администра­
тивно наказание по глава девета от ЗЗЛД.
Чл. 94г. (1) При условията и по реда на чл. 94б 
и 94в Инспекторатът разглежда и искания на 
органите на съдебната власт за изразяване на 
становища по принципни въпроси, свързани 
със защитата на личните данни. 
(2) Становището по ал. 1 се публикува на 
интернет страницата на Инспектората в 7-дневен 
срок след заседанието.
Чл. 94д. (1) Проверките за спазване изисква­
нията на Регламент (ЕС) 2016/679 и на ЗЗЛД се 
извършват от Инспектората съобразно годиш­
ната му програма или въз основа на сигнали 
за допуснати нарушения.
(2) Плановите проверки се извършват по 
реда на чл. 54 – 56.
(3) Проверката приключва с акт за резултати, 
който се подписва от инспектора и съдържа 
номер на заповедта за възлагане на проверката, 
органа на съдебната власт, който е проверяван, 
вида, задачите, периода и обхвата на проверката, 
името на проверяващия инспектор и експер­
тите, които го подпомагат, констатациите от 
извършената проверка, изводи и предложения.
(4) Когато при проверката бъде установено 
нарушение на Регламент (ЕС) 2016/679 или на 
ЗЗЛД, в зависимост от характера и степента 
на нарушението се прилагат мерките по чл. 84, 
ал. 1 ЗЗЛД и/или се налага административно 
наказание по глава девета от ЗЗЛД.
Чл. 94е. (1) Сигнал е всяко искане, различ­
но от жалба на субект на данни, отправено 
до Инспектората във връзка с нарушения на 
Регламент (ЕС) 2016/679 и/или на ЗЗЛД. За 
сигнал се приема и публикация в средствата 
за масово осведомяване, ако отговаря на ус­
ловията по ал. 4, т. 2 и 3.
(2) Всеки сигнал се регистрира в Инспекто­
рата незабавно след постъпването му.
(3) Сигнали, които не са от компетентността 
на Инспектората, незабавно се препращат по 
компетентност на съответния орган.
(4) Всеки сигнал трябва да съдържа:
1. трите имена, единен граждански номер, 
адрес, телефон, факс и електронен адрес на 
подателя;
2. данни за администратора или когато това 
е приложимо, за обработващия лични данни;
3. описание на твърдяното нарушение, в 
т. ч. място и период на извършване, характер 
на използваните данни и операции, както и 
всякакви други обстоятелства, при които е 
било извършено;
4. дата на подаване на сигнала;
5. подпис на подателя.
(5) Към сигнала може да се приложат вся­
какви писмени доказателства, с които подателят 
разполага по случая.
(6) Главният инспектор утвърждава обра­
зец на сигнал, който е достъпен на интернет 
страницата на Инспектората, както и на място.
Чл. 94ж. (1) Сигналът се разпределя от глав­
ния инспектор по реда на чл. 64. Работата по 
сигнала може да протича в две фази:
1. предварително проучване;
2. проверка по реда на чл. 94д, ако се ус­
танови необходимост от нейното извършване.
(2) При предварителното проучване се пре­
ценява редовността и допустимостта на сигнала. 
При необходимост се събират допълнителни 
материали с оглед изясняване на изложеното 
в сигнала.
(3) Ако сигналът не отговаря на някое от 
изискванията на чл. 94е, ал. 4, на подателя 
се изпраща съобщение за отстраняване на 
допуснатите нередовности в 7-дневен срок от 
получаване на съобщението. Ако в този срок 
нередовностите не бъдат отстранени, сигналът 
не се разглежда. 
(4) Когато при предварителното проучване 
се установи, че сигналът е неоснователен, се 
изготвя мотивирано становище, което се из­
праща на подателя. 
Чл. 94з. Когато сигналът е от компетент­
ността на Инспектората и са налице данни за 
допуснати нарушения, се извършва проверка 
по реда на чл. 94д.
Чл. 94и. (1) Субект на данни има право да 
подаде жалба до Инспектората за нарушаване 
на правата му по Регламент (ЕС) 2016/679 и 
по ЗЗЛД при условията и по реда на чл. 38б 
ЗЗЛД. Главният инспектор утвърждава обра­
зец на жалбата, който е достъпен на интернет 
страницата на Инспектората и на място.
(2) Жалбата може да се подаде с писмо, по 
факса или по електронен път по реда на Закона 
за електронния документ и електронните удос­
товерителни услуги. Не се разглеждат анонимни 
жалби, както и жалби, които не са подписани 
от подателя или от негов представител.
(3) Жалбата се разглежда от инспектор по 
реда на чл. 38в ЗЗЛД.
(4) Когато при разглеждането на жалбата 
бъде установено нарушение на Регламент (ЕС) 
2016/679 или на ЗЗЛД, в зависимост от харак­
тера и степента на нарушението се прилагат 
мерките по чл. 84, ал. 1 ЗЗЛД и/или се налага 
административно наказание по глава девета 
от ЗЗЛД.
Чл. 94к. (1) В случаите по чл. 39 ЗЗЛД су­
бект на данни има право да обжалва действия 
и актове на администратор или на обработващ 
лични данни направо пред съда.
(2) Субектът на данни може да поиска от 
Инспектората издаването на удостоверение 
за липса на висящо пред него производство 
във връзка със същия спор. Удостоверение се 
издава и по искане на съда.
(3) Искането за удостоверение се разпределя 
от главния инспектор на изрично определени 
от него служители, които извършват справка 
дали същият субект на данни е подавал в Ин­
спектората жалба със същия предмет.
(4) Служителите по ал. 3 изготвят удосто­
верението в срок до седем дни от постъпване 
на искането.
(5) Удостоверението се подписва от главния 
инспектор или оправомощен от него инспектор.